Dušan Domović Bulut

Dušan Domović Bulut, alfabeto zirilikoz Душан Домовић Булyт (Novi Sad, Serbia, 1985eko urriaren 23a), Dušan Bulut gisa ere ezagutua, saskibaloi jokalari profesional serbiarra da; Nazioarteko Saskibaloi Federazioaren (FIBA), gizonezkoen banakako 3x3 sailkapenean, munduko lehen ohia da. Power taldearekin BIG3an eta Serbiako gizonezkoen 3x3 selekzioan jokatzen du. Garai guztietako 3x3 modalitateko saskibaloi jokalaririk handiena dela uste da.

Hastapenak 
Domović Bulut Novi Saden (Serbia) jaio, eta hazi zen. Saskibaloiarekiko interesa bederatzi urterekin biztu zitzaion. Laster hasiko zen bere auzo inguruko kantxetan jokatzen, orduan 3x3 saskibaloia baitzen, funtsean, hiriko kaleetan kirola egiteko modu bakarra.

3x3. Ibilbidea 
Domović Bulut 2012ko abuztuan hasi zen FIBA 3x3 World Tour-en jokatzen. Serbiako Novi Sad taldearekin jokatzen zuen.

BIG3. Ibilbidea 
2019ko maiatzaren 3an, Domović Bulut, 2019ko BIG3 haukeraketa-saioan, 24. aukeraketa orokorrarekin hautatu zuen Ball Hogs-ek. 2019ko ekainaren 21ean, berriz, BIG3n jokatzeari utzi behar ziola jakinarazi zuen Bulutek, FIBAk, ustez, mehatxatu baitzuen liga utzi ezean ezingo zuela Olinpiar Jokoetan parte hartu.

2021eko ekainaren 15ean, 2021eko BIG3 haukeraketa-saioan, Powerrek 3. aukeraketa orokorrarekin hautatu zuen Bulut.

Power taldean jokatzen du BIG3an, 3x3 saskibaloi ligan.

Selekzioa. Ibilbidea 
Domović Bulutek Serbia ordezkatzen du 3x3 saskibaloian. FIBA 3x3 Munduko Txapelketan, urrezko bi domina irabazi ditu 2012an Grezian eta 2016an Txinan, eta zilarrezko domina, 2014ko Errusiako txapelketan. 2017ko FIBA 3x3 Munduko Kopan, bere 3. urrezko domina irabaziko du Serbiarentzat, eta FIBA 3x3 World Cup 2017 Txapelketako Talderako hautatuko dute.

Olinpiar Jokoak 
2020ko Udako Olinpiar Jokoetan, Tokio 2020an (Tokio), brontzezko domina irabaziko du Serbiako taldearekin Letoniakoaren (urrezkoa) eta ROC taldearen (brontzezkoa) atzetik sailkatuko dira. Hauek osatuko dute Serbiako taldea: Dušan Domović Bulut, Dejan Majstorović, Aleksandar Ratkov eta Mihailo Vasić-ek.

Udako Olinpiar Jokoetako emaitzak

Saskibaloia. Ibilbidea 
Domović Bulutek bere jaioterriko Meridiana eta Vojvodina taldeetan jokatu zuen saskibaloian Serbiako B Saskibaloi Ligan (2. maila). Kožuv taldean ere jokatu zuen Mazedoniako Lehen Ligan.

Sariak eta lorpenak 

 4tan FIBA 3x3 World Tour irabazlea:  (2014, 2015, 2018, 2019)

Banakakoa 

 Bitan FIBA 3x3 Munduko Kopako MVP saria: 2016, 2018
 Bitan FIBA 3x3 World Tour MVP saria: 2015, 2018.
 FIBA Europako 3x3 Txapelketako MVP saria: 2018
 Hirutan FIBA 3x3 Munduko Kopako Txapelketako Taldea: 2016, 2017, 2018
 FIBA Europako 3x3 Txapelketa Txapelketako taldea: 2018.
 FIBA 3x3 Munduko 1. jokalari-saria: 2015.
 FIBA 3x3 World Tour jokalaririk ikusgarriena: 2016, 2017, 2018
 Serbiako B Ligako saskiratzaile nagusia: 2015

Erreferentziak

Kanpo estekak 
 Domović Bulut 3x3 Planetaren profila
 Eurobasket
 Dušan Domović Bulut Instagramen

2020ko Udako Olinpiar Jokoetako dominadunak
  2020ko Udako Olinpiar Jokoetako saskibaloilariak
  Olinpiar Jokoetako dominadunak saskibaloian
  Serbiako saskibaloi jokalariak